open-index/open-wikipedia-markdown huggingface dataset:
סטיג רסטה

**ראול-סטיג רסטה** (באסטונית: **Raul-Stig Rästa**; נולד ב-24 בפברואר 1980) הוא זמר-יוצר אסטוני, שייצג, יחד עם הזמרת האסטונית, אלינה בורן, את אסטוניה באירוויזיון 2015, עם השיר "Goodbye to Yesterday".

## קריירה
ב-2002–2006, הוא היה חבר בלהקת סלובודן ריבר, יחד עם איטהקה מריה וטומי רהולה. הוא היה גם חבר בלהקת טראפיק ובלהקת Outloudz. ב-2011 הוא היה מתמודד בעונה החמישית של לרקוד עם כוכבים האסטוני, שבו הודח חמישית מהתחרות. ב-2012 גילם סטיג את מוריץ בהפקת המקור האסטונית של המחזמר אביב מתעורר.

### תחרות האירוויזיון
רסטה ניסה מספר פעמים לייצג את אסטוניה באירוויזיון. הוא התחרה עם להקת סלובודן ריבר בקדמי האירוויזיון של 2003 ו-2004, עם הקת טראפיק בקדמי האירוויזיון של 2008, 2009, 2012, 2014, 2020, ועם להקת Outloudz בקדם האירוויזיון של 2011. כל אחד מהפעים הללו, כשל מלנצח בתחרות.

ב-2015, הוא התחרה, יחד עם הזמרת האסטונית, אלינה בורן, בקדם האירוויזיון של 2015, עם השיר "Goodbye to Yesterday", והגיע למקום הראשון בקדם. באירוויזיון 2015, הם העפילו לגמר, וסיימו במקום השביעי עם 106 נקודות.

הוא היה אחד מהכותבים של השיר "Play" של יורי פוטסמן, שייצג את אסטוניה באירוויזיון 2016, שהגיע למקום האחרון בחצי הגמר הראשון.

רסטה היה אחד מהמלחינים של השיר "In or Out" של אלינה בורן, שהתמודדה בקדם האירוויזיון האסטוני של 2017, שבו היא סיימה במקום העשירי בגמר. הוא גם היה אחד מהכותבים של השיר "Enough" של אלינה בורן, שהמודדה בקדם האירוויזיון האסטוני של 2013, שבו היא סיימה במקום השמיני בגמר.

הוא התחרה בקדם האירוויזיון האסטוני של 2018, עם השיר "Home", שבו הגיע למקום השני בגמר.

הוא היה אחד מהכותבים של השיר "Storm" של ויקטור קרון, שייצג את אסטוניה באירוויזיון 2019, וסיים במקום ה-20 בגמר עם 76 נקודות.

הוא התחרה בקדם האירוויזיון האסטוני של 2022 עם השיר "Interstellar", והגיע למקום התשיעי בגמר.

## קישורים חיצוניים

## הערות שוליים

קטגוריה:זוכי אסטי לאול
קטגוריה:משתתפי אירוויזיון 2015
קטגוריה:נציגי אסטוניה באירוויזיון
קטגוריה:זמרים-יוצרים
קטגוריה:זמרים אסטונים
קטגוריה:פזמונאים
קטגוריה:אסטונים שנולדו ב-1980
מיצג (יוכבד וינפלד)

"**מיצג**" הוא מיצג ללא כותרת, שנוצר ובוצע בשנת 1976 בידי האמנית יוכבד וינפלד.
## תיאור
בשנת 1976 הציגה ויכבד וינפלד תערוכת יחיד בגלריה דבל בירושלים (8 במאי 1976 - 22 במאי 1976). במסגרת התערוכה התקיים ב-16 במאי מיצג בגלריה, תחת השם "מופע".

בטקסט שנלווה להזמנה כתבה וינפלד:

במיצג בוצע רצף פעולות שיצר מעין טקס היטהרות, שהתבסס גם על חלקים מן הספר "קיצור שולחן ערוך" מאת שלמה גאנצפריד. "יופיו של הטקסט, החיבור והעיסוק שלו בחומרים שמהם יצרתי עבודות באותה תקופה", תיארה וינפלד בראיון מאוחר, "הביאו אותי לשלבם יחד במיצג בגלריה דבל". במהלכו של הטקס ישבה האמנית על כיסא בגלריה, ועברה פעולות שבוצעו על ידי סטודנטית שכונתה ד'. יעל גילעת ציינה את פעולת ההזרה של המיצג, שבה הועתק הטקס הפרטי אל המרחב הציבורי-אמנותי.

בראשית הטקס ביצעה ד' קריעה בבגדה של וינפלד, ולאחר מכן הוקראו טקסטים ובהמשך בוצעו פעולות שונות, הקשורות להיבטים של דיני טומאה וטהרה, נידה ואבלות ביהדות. אילנה טננבאום תיארה את העבודה כביטוי פמיניסטי המשקף את היחס המסורתי ביהדות לאישה. "הטקסטים השונים", כותבת טננבאום, "יצרו מארג הכורך בין גופה של האישה ומניותה לבין יסודות של מוות ואבלות - זיקה המדגישה את מותה הסמלי של האישה בתוך הבניה תרבותית מבזה".

הטקס תועד בסרט, שהוצג ב-23 ביוני באירוע "מיצג 76", שהתקיים בית האמנים תל אביב בתל אביב-יפו. סרט זה אבד וכיום מוכר המיצג מתצלומי סטילס שצילמו דוד דרום ומיכה בר-עם. הצגה נוספת של הסרט נערכה ב"וידאו-טייפ" - אירוע של גלריה דבל ליום נעילת היריד הבינלאומי לאמנות בתל אביב-יפו ב-14 באפריל 1977.

העבודה הופיעה בפרסומים שונים אודות תולדות האמנות הישראלית החל משנות ה-80 של המאה ה-20. בין היתר בספר "אמנות ישראל" (1980, מסדה) "היבטים באמנות הישראלית של שנות השבעים: גבולות השפה" (1998, מוזיאון תל אביב לאמנות), "כתוב בגוף: פעולה בשידור חי" (2006, מוזיאון חיפה), "שנות ה־70 באמנות הישראלית: גופי עצמי" (2008, מוזיאון תל אביב לאמנות) "100 שנות אמנות ישראלית" (2010, מוזיאון ישראל) ועוד. תצלומי המיצג אף הוצגו בשנת 2018 בקירוב לתקופה בתערוכת הקבע של האמנות הישראלית במוזיאון ישראל.

## הערות שוליים

קטגוריה:מיצג ישראלי
קטגוריה:יצירות משנת 1976
ויליאם שמין

**ויליאם שמין** (באנגלית: **William Shemin** 14 באוקטובר 1896 – 15 באוגוסט 1973) היה חייל יהודי-אמריקאי בצבא ארצות הברית אשר הוענקה לו מדליית הכבוד 97 שנים לאחר שנלחם במלחמת העולם הראשונה.

## ביוגרפיה
שמין נולד ב-1896 בבייון ניו ג'רזי. בשנת 1914 סיים את לימודיו בבית הספר לריינג'רים בניו יורק והחל לעבוד כיערן בבייון. כאשר ארצות הברית נכנסה למלחמת העולם הראשונה, הוא התגייס ב-2 באוקטובר 1917. לאחר סיום ההכשרה הבסיסית הוא שובץ כרובאי בחיל המשלוח של ארצות הברית נשלח לצרפת. שמין השתתף בקרב השני על המארן ונפצע מרסיסים ומקליע שחדר את הקסדה שלו ונתקע מאחורי אוזנו השמאלית. בעקבות פציעתו הוא אושפז למשך שלושה חודשים ולאחר מכן חזר לשירות בתפקידים עורפיים בכיבוש גרמניה ובלגיה עד לשחרורו בכבוד מהשירות באוגוסט 1919. בגין פציעותיו בזמן לחימה הוענק לו עיטור לב הארגמן, בנוסף ב-29 בדצמבר אותה שנה הוענק לו צלב השירות המצוין בגין גבורתו בשדה הקרב, עיטור זה הוחלף בהמשך על ידי מדליית הכבוד.

לאחר שחרורו מהצבא החל ללמוד במכללה ליערנות של ניו יורק מטעם אוניברסיטת סירקיוז. לאחר קבלת התואר פתח עסק לחממות, גננות ועיצוב נוף בברונקס. הוא נפטר ב-1973 והשאיר אחריו 3 ילדים.

ב-2 ביולי 2015, 97 שנים לאחר הקרב בו השתתף הוענקה לשמין מדליית הכבוד על ידי נשיא ארצות הברית ברק אובמה, המדליה הוענקה לבנותיו של שמין. האירוע נחשב לחריג והצריך את אישור הקונגרס לחריגה שכן מדליית הכבוד מוענקת בדרך כלל בגין אירועים שהתרחשו בחמש השנים שקדמו להענקתה. הסיבה בגינה המדליה הוענקה שנים כה רבות אחרי האירוע היא חקירה שניהל צבא ארצות הברית החל משנת 2001 בשל החשד כי יהודים ומיעוטים אחרים קיבלו את מדליית צלב השירות המצוין ולא את מדליית הכבוד רק בשל מוצאם.
[מרכז|ממוזער|הנשיא [ברק אובמה מעניק את מדליית הכבוד לבנותיו של שמין]]

לאחר שקיבל את מדליית הכבוד הוחלט לקרוא לבית ספר בעיר הולדתו על שמו.

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:יהודים אנשי הכוחות המזוינים של ארצות הברית במלחמת העולם הראשונה
קטגוריה:יהודים שעוטרו במדליית הכבוד
קטגוריה:מעוטרי לב הארגמן
קטגוריה:אמריקאים שנולדו ב-1896
קטגוריה:אמריקאים שנפטרו ב-1973
צבי הירש גרודזנסקי

הרב **צבי הירש גרודזנסקי** (נכתב גם **גראדזענסקי**) (ה'תרי"ח, 1857 - יח בטבת ה'תש"ח, 30 בדצמבר 1947) היה אב בית דין באומהה בנברסקה שבארצות הברית משנת ה'תרנ"א, 1891, ועד למותו. כמו כן חיבר מספר ספרים.

## ביוגרפיה
נולד בנבהרדק שבליטא לרבי מאיר, מצאצאי הרב נתן נטע גרודזנסקי, וגדל בנובהרדוק. בגיל 15 למד בעיר איוויה שבליטא אצל הרב דוד שלמה גרודזנסקי, אביו של רבי חיים עוזר גרודזנסקי. לאחר מכן עבר לקובנה ולמד אצל רבי יצחק אלחנן ספקטור. בשנת ה'תרמ"ח (1888) עבר לוילנא, ולאחר מכן לוולוז'ין. בשנת ה'תרנ"א (1891) היגר לארצות הברית ושם התמנה לאב בית דין בעיר נברסקה.

בשנת תרע"א השתתף הרב גרודזנסקי בפולמוס חוצה יבשות בנוגע לתקפות גיור שנערך מתוך ידיעה שהגיורת לא תשמור מצוות. המעשה התחיל בבחור יהודי שהתאהב בגויה, והוריו ביקשו ממנה להתגייר תוך הבטחה שהיא לא תהיה חייבת לשמור שום דבר אחר הגיור, ומדובר בטקס פורמלי בלבד. הרב גרודזנסקי סירב לגיירה, אולם השוחט המקומי גייר והשיא אותה מבלי ידיעתו. הרב גרודזנסקי שלח מכתב לכתב העת 'המאסף' שיצא לאור על ידי הרב בן ציון קואינקה ובו ביקש את חוות דעת הרבנים בקשר לגיור. האם הוא תקף, וכיצד יש לנהוג בשוחט.

שני רבנים השיבו לו: הרב יחזקאל בנעט הסכים איתו שאסור היה לערוך את הגיור לכתחילה, שהרי זה גיור 'לשם אישות', ויש להעניש את השוחט, שגם אם היה סבור שהוא עושה מצווה להציל את היהודי מהתבוללות - היה לו להתייעץ עם הרבנים ולא לפעול על דעת עצמו. אולם לדעתו הגיור תקף, כי בכל מצב, גם כאשר ברור שהגר לא מתכוון לשמור מצוות כלל הגיור תקף, ובלבד שהיה ברור לו שעליו להפסיק לעבוד עבודה זרה וחובה עליו להאמין באחדות ה'. הרב יעקב שור גם הוא השיב שככלל הגיור תקף גם אם ידוע שהגר לא ישמור מצוות, וניתן אף לכתחילה לערוך גיור שכזה, ובלבד שהגיור לא פיקטיבי לחלוטין, והגר על כל פנים ישמור חלק מהמצוות, כדוגמת שבת ויו"ט, ולכן למעשה הוא הצדיק את פסיקתו של הרב גרודזנסקי במקרה שבא לפניו.

## ספריו
* , על הלכות מקוואות. 
* , על הלכות קריאת התורה.
* . 
* .
* **[https://tablet.otzar.org/#/b/198238/p/1/t/1742458353977/fs/0/start/0/end/0/c בית היין]**, על הלכות יין נסך, ניו יורק תשע"א. (הקישור לאוצר החכמה, הזמין למנויים בלבד)
* ספר מועדי צבי חלק א, ניו יורק תשע"ו. (הקישור לאוצר החכמה, הזמין למנויים בלבד)
* , ליקוטים "מגדולי האחרונים" על השולחן ערוך ונושאי כליו.
* **ספר טהרת ישראל** על הלכות נדה, ראה אור מכתב ידו, סילבר ספרינג, מרילנד, תשפ"ד. כולל תולדות המחבר.

## קישורים חיצוניים
* 
* 
* 
* 
* קברו באומהה, באתר קברים.קום.
* גרודזינסקי, צבי הירש, באתר Encyclopedia.com 
* רבי צבי הירש גרודזינסקי, באתר קהילת בית ישראל באומהה

## הערות שוליים

קטגוריה:וילנה: רבנים
קטגוריה:מהגרים מליטא לארצות הברית
קטגוריה:אמריקאים שנולדו ב-1857
קטגוריה:אמריקאים שנפטרו ב-1947
גבעות קומס

**גבעות קומס** או **גבעות קואומס** (באנגלית: **Coombs Hills**) הן אזור גבעות ועמקים מבותר בארץ ויקטוריה, שבאנטארקטיקה.

גבעות קומס, ברובן, אינן מכוסות שלג.

הגבעות ממוקמות בין קרחון אודל לבין קרחון קיימברידג'.

## היסטוריה
### גילוי ומיפוי הגבעות

הגבעות התגלו בשנת 1957 על ידי משלחת הסקר הניו זילנדית הצפונית של המשלחת הטראנס-אנטארקטית של חבר העמים הבריטי, אשר חצתה את אנטארקטיקה בין השנים 1956–1958.

### מקור השם

שמן של הגבעות ניתן להן על ידי משלחת הסקר הניו זילנדית.

הגבעות נקראות של שמו של די. אס. קומס (D.S. Coombs), פרופסור לגאולוגיה באוניברסיטת אוטאגו, שנמצאת בעיר דנידין, שבניו זילנד. קומבס סייע למשלחת בהשגת ציוד פטרולוגי שהיה חיוני לפעילות המדעית של המשלחת.

קומס
מטאו רומנו

**מטאו רומנו** (באיטלקית: **Matteo Romano**; נולד ב-20 במרץ 2002) הוא זמר-יוצר איטלקי.

## ביוגרפיה
רומנו נולד בעיר קונאו הממוקמת במחוז פיימונטה, איטליה. בשנת 2020 הוא התחיל את קריירת המוזיקה שלו, אז הוא העלה לרשת החברתית טיקטוק קטע מתוך מה שיהפוך לסינגל הבכורה שלו, "Concedimi". הסרטון שהעלה הפך לוויראלי באיטליה, וזכה לכ-3 מיליון לייקים. בעקבות זאת, השיר יצא לאור כסינגל ב-17 בנובמבר באותה שנה.

במרץ 2021, רומנו חתם על חוזה הקלטות עם חברת התקליטים יוניברסל מיוזיק איטליה, והוציא לאור את הסינגל "Casa di specchi". בנובמבר 2021, רומנו היה מבין 12 האמנים שהתחרו בתחרות המוזיקה Sanremo Giovani, ממנה נבחרים שלושה משתתפים נוספים לפסטיבל סן רמו שנערך באותה שנה, אשר במסגרתו נבחר הנציג האיטלקי לאירוויזיון. רומנו הגיע למקום השלישי בתחרות, עם השיר "Testa e croce", וזכה למקום בפסטיבל סן רמו 2022. בפסטיבל הוא הופיע עם השיר "Virale" והגיע למקום ה-11 בגמר התחרות.

## דיסקוגרפיה
### סינגלים
* 2020: "Concedimi"
* 2021: "Casa di specchi"
* 2021: "Testa e croce"
* 2022: "Virale"

## קישורים חיצוניים

* 

## הערות שוליים

קטגוריה:זמרים-יוצרים איטלקים
קטגוריה:משתתפי פסטיבל סן רמו 2022
קטגוריה:איטלקים שנולדו ב-2002
מוחמד אבו גבל

**מוחמד קוטב אבו גבל עלי** (בערבית: **محمد قطب أبو جبل علي**; נולד ב-29 בינואר 1989), הידוע גם בכינויו **גבסקי** הוא כדורגלן מצרי המשחק בעמדת השוער במודרן ספורט מליגת העל המצרית ובנבחרת מצרים.

## קרירה
### קריירת מועדונים

### קריירה בינלאומית

אבו גבל רשם את הופעת הבכורה שלו במדים הלאומיים של נבחרת מצרים ב-3 בספטמבר 2011 בהפסד 2–1 לנבחרת סיירה לאון במסגרת מוקדמות גביע אפריקה לאומות 2012.

גבסקי נכלל בסגל הנבחרת עבור גביע אפריקה לאומות 2021. הוא רשם את הופעת הבכורה שלו בטורניר כאשר נכנס בדקה ה-88 כמחליפו של מוחמד א-שנאווי הפצוע במסגרת משחק שמינית הגמר מול נבחרת חוף השנהב. במשחק זה שנגרר לדו-קרב פנדלים, הוא הדף את בעיטתו של אריק באיי, הדיפה שעזרה לנבחרת להעפיל לשלב הבא. בשלב רבע הגמר מול נבחרת מרוקו, גבסקי נכנס פעם נוספת כמחליף לשוער הראשון שנפצע, מוחמד סובחי, בדקה ה-96. בלית ברירה, אבו גבל לבש את אפודת השוער הראשון במשחק חצי הגמר מול נבחרת קמרון, משחק שהלך לבעיטות מהנקודה הלבנה ובו הוא היה אחראי לשתי הדיפות: האחד להרולד מוקודי והאחר לג'יימס ליאה סיליקי, הדיפות אלו סייעו לנבחרתו להעפיל לגמר. במשחק הגמר מול נבחרת סנגל הוא שמר על שער נקי, כשהדף את בעיטת הפנדל של סאדיו מאנה בדקה השביעית. המשחק נגרר אף הוא לדו-קרב בעיטות מ-11 מטרים, כשאבו גבל הדף את בעיטתו בונה סאר; לעומת זאת, הדיפה זו לא עזרה לנבחרת המצרית לזכות באליפות היבשת.

נכלל בסגל נבחרת מצרים לטורניר גביע אפריקה לאומות 2023.

## תארים
### קבוצתיים
;אִי.אן.פי.פי.אָיי
* הגביע המצרי (1): 2010/11

;א-זמאלכ
* ליגת העל המצרית (2): 2014/15, 2020/21
* הגביע המצרי (3): 2013/14, 2014/15, 2018/19
* הסופר קאפ המצרי (1): 2019/20
* הסופר קאפ האפריקאי (1): 2020

### אישיים
* איש המשחק: גביע אפריקה לאומות 2021

## קישורים חיצוניים

## הערות שוליים

קטגוריה:כדורגלנים מצרים
קטגוריה:שוערי כדורגל מצרים
קטגוריה:כדורגלני א-זמאלכ
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:מצרים שנולדו ב-1989
טנאנאי

**אלברטו קוטה רמוסינו** (באיטלקית: **Alberto Cotta Ramusino**; נולד ב-8 במאי 1995), ידוע בשם הבמה **טנאנאי** (**Tananai**), הוא זמר-יוצר ומפיק איטלקי.

## ביוגרפיה
רמוסינו נולד במילאנו, איטליה. בשנת 2017 הוא התחיל את קריירת המוזיקה שלו, אז הוא חתם על חוזה הקלטות עם חברת התקליטים יוניברסל מיוזיק איטליה, והוציא לאור את אלבום האולפן הראשון שלו, *To Discover and Forget*, תחת השם האמנותי Not For Us.

אחרי הוצאת אלבומו הראשון, הזמר החל להופיע תחת שם הבמה טנאנאי (Tananai), ועבד בעיקר כמפיק מוזיקלי של שירים באיטלקית. בשנת 2019 הוא הוציא את הסינגלים "Volersi male", "Bear Grylls", "Ichnusa" ו-"Calcutta". בינואר 2020, הוא הוציא לאור את הסינגל "Giugno", וב-21 בפברואר באותה שנה הוא הוציא את המיני-אלבום הראשון שלו, *Piccoli Boati*.

במרץ 2021, הזמר הוציא לאור את הסינגל "Baby Goddamn", שהפך לוויראלי בפלטפורמת הסטרימינג ספוטיפיי. בהמשך הוא הוציא את הסינגלים "Maleducazione" ו-"Le madri degli altri" בשיתוף הראפר האיטלקי פדץ.

בנובמבר 2021, טנאנאי היה מבין 12 האמנים שהתחרו בתחרות המוזיקה Sanremo Giovani, ממנה נבחרים שלושה משתתפים נוספים לפסטיבל סן רמו שנערך באותה שנה, אשר במסגרתו נבחר הנציג האיטלקי לאירוויזיון. טנאנאי הגיע למקום השני בתחרות, עם השיר "Esagerata", וזכה למקום בפסטיבל סן רמו 2022. בפסטיבל הוא הופיע עם השיר "Sesso occasionale" והגיע למקום ה-25 והאחרון בגמר התחרות.

## דיסקוגרפיה

### אלבומי אולפן

* 2017: *To Discover and Forget* 

### מיני-אלבומים

* 2019: *Piccoli boati*

### סינגלים

* 2019: "Volersi male"
* 2019: "Ichnusa"
* 2019: "Bear Grylls"
* 2019: "Calcutta"
* 2020: "Giugno"
* 2021: "Baby Goddamn"
* 2021: "Maleducazione"
* 2021: "Le madri degli altri" 
* 2021: "Esagerata"
* 2022: "Sesso occasionale"

## קישורים חיצוניים

## הערות שוליים

קטגוריה:זמרים-יוצרים איטלקים
קטגוריה:משתתפי פסטיבל סן רמו 2022
קטגוריה:משתתפי פסטיבל סן רמו 2023
קטגוריה:איטלקים שנולדו ב-1995
Not OK

"**Not OK**" הוא שיר בביצוע של התקליטן הנורווגי, קייגו, והזמרת-יוצרת האמריקאית, צ'לסי קאטלר, שיצא, על ידי חברת התקליטים סוני מיוזיק אנטרטיינמנט, ב-23 במאי 2019. השיר נכתב על ידי לאה הייווד, דניאל ג'יימס, דייוויד ברוק, רוב אלמור, קייגו וצ'לסי קאטלר, והופק על ידי דרימלאב, רופיין וקייגו.

נכון לפברואר 2022, השיר הושמע למעלה מ-112 מיליון פעמים בספוטיפיי.

## וידאו קליפ
הווידאו קליפ הלירי של השיר יצא בערוץ היוטיוב של קייגו ב-24 במאי 2019. נכון לפברואר 2022, הווידאו קליפ הלירי נצפה למעלה מ-81 מיליון פעמים.

הווידאו קליפ של השיר יצא בערוץ היוטיוב של קייגו ב-5 ביולי 2019. נכון לפברואר 2022, הווידאו קליפ נצפה למעלה מ-22 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קייגו
קטגוריה:שירים באנגלית
יהדות ליכטנשטיין

[ממוזער|[ליכטנשטיין (בירוק כהה) במפת אירופה.]]
**יהדות ליכטנשטיין** היא קהילה יהודית זעירה וחדשה באופן יחסי, שההיסטוריה שלה מתחילה בתקופת השואה. הקהילה היהודית של ליכטנשטיין מנתה נכון ל-2012 כ-26 נפשות.

## מדיניותה של ליכטנשטיין כלפי יהודים בימי השואה

בין 2001 ל-2005 חקר צוות בינלאומי של שישה היסטוריונים (ביניהם דן מכמן ופיטר גייגר) את הנושא עבור הקונגרס היהודי העולמי. בדו"ח שלה, מסיקה הוועדה כי המדינה הזעירה לא העסיקה עבדים, ולא הוחרמו נכסים השייכים למשפחות יהודיות, אך מדיניות הפליטים של המדינה הייתה אמביוולנטית. כ-400 פליטים יהודים נמלטו בתקופה הנאצית כדי למצוא ביטחון ומקום מפלט בנסיכות האלפינית הנייטרלית במהלך מלחמת העולם השנייה, 235 התקבלו אך 165 חזרו. בנוסף, הנסיכות אפשרה ל-144 יהודים להפוך לאזרחים "**בתמורה לשכר גבוה**" בתקופה הנאצית. רוב האזרחים החדשים הללו (בגרמנית: Neubürger) מעולם לא חיו בליכטנשטיין, אלא בחרו במדינה אחרת. העובדה שהם היו אזרחי ליכטנשטיין הקלה עליהם להתבסס במדינות מערביות. אף על פי שהמיקום בין שווייץ הנייטרלית לאוסטריה שבשליטת הנאצים, לאזרחי ליכטנשטיין עדיין היה מקום לתמרן. ליכטנשטיין קיבלה בעיקר יהודים עשירים, שציפו מהם להוציא את כספם במדינה או שיצרו מקומות עבודה על ידי הקמת חברות בנסיכות. כמו רוב מדינות המערב ומעבר לים, ליכטנשטיין הידקה את חוקי ההגירה שלה בשנת 1938. משפחתו של נסיך ליכטנשטיין פרנץ יוזף השני קנתה שלוש אחוזות שנלקחו מיהודים באוסטריה ובצ'כוסלובקיה, שם השכירו אסירים יהודים במחנה ריכוז נאצי של האס אס ליד וינה למטרות עבודה.

## ראו גם
* יהדות שווייץ
* השואה

## קישורים חיצוניים
* דו"ח חופש הדת הבינלאומי 2012: ליכטנשטיין

## הערות שוליים

ליכטנשטיין
קטגוריה:ליכטנשטיין
סנג'ובאני

**ג'ובאני פייטרו דמיאן** (באיטלקית: **Giovanni Pietro Damian**; נולד ב-9 בינואר 2003), ידוע בשם הבמה **סנג'ובאני** (**Sangiovanni**), הוא זמר-יוצר איטלקי.

בשנת 2020, סנג'ובאני השתתף בעונה ה-20 של תוכנית הכישרונות האיטלקית "Amici di Maria De Filippi", בה זכה בקטגוריית הזמרים וסיים במקום השני באופן כולל. במאי 2021, הוא הוציא לאור את המיני-אלבום הראשון שלו, *Sangiovanni*, אשר הגיע לראש מצעד האלבומים האיטלקי.

שירו המצליח ביותר, "Malibu", הגיע לראש מצעד הסינגלים האיטלקי ושהה שם ארבעה שבועות רצופים, והגיע למעמד פלטינה משובעת באיטליה. ב-4 בדצמבר 2021 נחשף כי הוא ישתתף בפסטיבל סן רמו 2022, אשר במסגרתו נבחר הנציג האיטלקי לאירוויזיון. בפסטיבל הוא הופיע עם השיר "Farfalle" והגיע למקום החמישי בגמר התחרות.

## דיסקוגרפיה
### אלבומי אולפן

### מיני-אלבומים

### סינגלים

## קישורים חיצוניים

## הערות שוליים

קטגוריה:זמרים-יוצרים איטלקים
קטגוריה:משתתפי פסטיבל סן רמו 2022
קטגוריה:משתתפי פסטיבל סן רמו 2024
קטגוריה:איטלקים שנולדו ב-2003
תהילים ס"ד

**תהילים ס"ד** הוא המזמור השישים וארבע בספר תהילים (לפי המספור בוולגטה ובתרגום השבעים, המזמור ממוספר כמזמור ה-63). המזמור הוא תחינה של מי שמוקף באויבים גלויים ונסתרים המשתמשים בכל אמצעי שבידם כדי להזיק לו.

המזמור נחשב סגולה למי שמתו ילדיה.

## תוכנו של המזמור
המשורר מקונן במזמור על קנוניה הנרקמת כנגדו "סּוֹד מְרֵעִים", ועל דברים רעים הנאמרים במטרה להכשילו "אֲשֶׁר שָׁנְנוּ כַחֶרֶב לְשׁוֹנָם... יְסַפְּרוּ לִטְמוֹן מוֹקְשִׁים".
וכנגד דברים או רוצה המשורר שהישועה תיעשה ותיראה. בסופו של דבר, האל יפגע באויביו והעולם יפנים את הלקח "וַיִּירְאוּ כָּל אָדָם וַיַּגִּידוּ פֹּעַל אֱלֹהִים וּמַעֲשֵׂהוּ הִשְׂכִּילוּ".

פגיעתו של האל תיעשה מידה כנגד מידה כמו שהם "דָּרְכוּ חִצָּם... פִּתְאֹם יֹרֻהוּ"(ד) יחזיר להם האל "וַיֹּרֵם אֱלֹהִים... חֵץ פִּתְאוֹם"(ח). כך גם מילותיהם הרעות של האויבים חוזרות עליהם "וַיַּכְשִׁילוּהוּ עָלֵימוֹ לְשׁוֹנָם"(ט)

## קישורים חיצוניים

* תהילים ס"ד מתוך פרויקט 929

## הערות שוליים

ס"ד
מעבר נוגה

ממוזער|מעבר נוגה (1874)
ממוזער| הצוות שצילם את מעבר נוגה ב-1874
**מעבר נוגה** (בצרפתית: **Passage de Vénus**) היא סדרת תצלומים של מעבר כוכב הלכת נוגה על פני השמש ב-9 בדצמבר 1874. הם צולמו לכאורה ביפן על ידי האסטרונום הצרפתי פייר ז'נסן והמהנדס הברזילאי פרנסיסקו אנטוניו דה אלמיידה באמצעות "אקדח הצילום" של יאנסן.

זהו הסרט העתיק ביותר ב-IMDb ובלטרבוקסד.

מחקר משנת 2005 על החומר ששרד הגיע למסקנה שכל הלוחות הקיימים שנעשו עם אקדח הצילום הם לוחות תרגול שצולמו עם דגם, ושאף אחד מהלוחות הרבים שנחשפו בהצלחה במהלך הליקוי לא שרד. 

## קישורים חיצוניים

* 

## הערות שוליים

קטגוריה:סרטי 1874
קטגוריה:סרטים צרפתיים
קטגוריה:נוגה
קטגוריה:תצלומים בחלל
יקב טורא

**יקב טורא** הוא יקב-אחוזה משפחתי (Estate Winery) במתכונת יקב בוטיק, השוכן ברחלים שבשומרון, ולצידו מרכז מבקרים ומסעדה.

היקח הוקם בשנת ה'תשס"ג, 2003 על ידי משפחת בן סעדון. כרמי היקב נטועים בהר ברכה שברכס הר גריזים.

## היסטוריה
הזוג ארז וורד בן סעדון למדו ייננות במכללת תל חי ובאוניברסיטת אריאל.

לאחר רכישת ציוד מקצועי הקימו בשנת 2003 את יקב טורא ביישוב רחלים שבשומרון. בשנה הראשונה יוצרו 1,200 בקבוקים ושנה לאחר מכן יוצרו 2,800 בקבוקים. כיום היקב מייצר כ־180,000 בקבוקים. במקום יש גם מרכז מבקרים.

באפריל 2023 נבחרה ורד בן סעדון, המשמשת גם כסגנית יו"ר מועצה אזורית שומרון, על ידי שרת התחבורה מירי רגב להשיא משואה בטקס הדלקת המשואות ביום העצמאות ה-75 למדינת ישראל. בנימוקי הבחירה נאמר:

### הישגים ומדליות
היקב זכה במהלך השנים בעשרות מדליות בתחרויות לאומיות ובינלאומיות, בהם:
* ב-2007 ניגש היקב לתחרות 'אשכול הזהב' וקיבל מדליית כסף על יין המרלו בציר 2003.
* ב-2008 שוב ניגש לתחרות 'אשכול הזהב' וקיבל מדליית כסף על יין הבלנד 2005.
* באותה שנה ניגש גם לתחרות היין TERRA VINO, וזכה בשתי מדליות זהב עבור יין הקברנה סוביניון 2005 ובלנד 2005.
* בשנת 2009 ניגש ל'אשכול הזהב' וקיבל שלוש מדליות: זהב על מרלו 2005, כסף על הקברנה סובניון 2005, וארד על הבלנד 2006.
* ב-2014 היין Mountain Peak של יקב טורא זכה בציון 90 במגזין "Wine Spectator" (כתב העת לתרבות היין הנחשב ביותר בארצות הברית).
* ב-2018 זכה היין מאונטיין פיק 2014, במדליית כסף (90 נקודות) בתחרות היין Decanter.
* ב-2023 זכה יקב טורא במדליות זהב (יין טורא מאונטיין פיק 2018) וכסף (יין טורא קברנה סוביניון 2018) בתחרות Decanter הבינלאומי.

## גאוגרפיה של הכרמים
כרמי יקב טורא נהנים מטרואר המתאים לגידול ענבי יין, בשל היותם נטועים על הר בגובה 850 מטר החשוף לרוח המערבית ומאפשר אקלים מועדף לגידול ענבי יין. הערפל השורה על הכרם עד שעות הבוקר המאוחרות ומזג האוויר במקום (16 מעלות בלילות הקיץ עם לחות של 98%, ומינוס 4 מעלות בחורף ולפעמים גם שלגים) בשילוב אדמת הטרה-רוסה הסלעית, מיטיבים עם איכות הענבים.

הכרמים הראשונים ניטעו ביישוב ברכה בשנת 1997, כאשר בשלב הראשון נטעו 20 דונם, ובמשך השנים ניטעו כרמים רבים נוספים. כיום יש ליקב טורא 560 דונם כרם יין מהזנים: קברנה סובניון, קברנה פרנק, מרלו, שירז, פטיט ורדו, פינו נואר ושרדונה, סובניון בלאן, גוורצטרמינר וויוניה.

## שמן זית
בנוסף ליינות, משפחת בן סעדון מייצרת שמן זית בבית הבד. כרמי הזיתים גדלים על גדות נחל שילה באדמת טרה-רוסה סלעית, באקלים קריר. רמת החומציות של השמן היא בדרך כלל עד 0.3%.

שמן הזית הוא בלנד של שלושה זנים: פיקואל, ברנע וארבקינה.

## קישורים חיצוניים

* 
* יקב טורא באתר inature
* 
* על יקב טורא, באתר סברסים
* 

## הערות שוליים

טורא
קטגוריה:השומרון
קטגוריה:מיזמים שלכבודם הודלקה משואה ביום העצמאות
אליס שיל

**אליס שיל** (באנגלית: **Alice Schille**; 21 באוגוסט 1869 – 6 בנובמבר 1955) הייתה אמנית אקוורל וציירת אמריקאית מקולומבוס, אוהיו. נודעה בזכות ציוריה האימפרסיוניסטיים והפוסט-אימפרסיוניסטיים, שבדרך כלל תיארו סצנות הכוללות שווקים, נשים, ילדים ונופים. יכולתה ללכוד את אופי הנושאים והנופים שלה הביאה לעיתים קרובות לזכייה בפרס בתחרויות אמנות. נודעה גם בזכות הרבגוניות שלה בסגנונות ציור; ההשפעות עליה כללו את המאסטרים ההולנדים הישנים, ג'יימס מקניל ויסלר, הפוביסטים, וציירי קיר מקסיקנים.

## ביוגרפיה
שיל נולדה ב-21 באוגוסט 1869, לאב פיטר שיל ולאם סופיה גרין. היא נסעה למספר יבשות, כולל צפון ודרום אמריקה, אירופה ואפריקה, כדי לפתח את טכניקות הציור שלה. מסעותיה בין מדינות רבות עודדו אותה לפתח את סגנון האמנות המורכב והרב-תכליתי שלה; השילוב של מסעותיה השתקף בציוריה.

היא למדה בבית הספר לאמנות בקולומבוס (קולומבוס קולג' לאמנות ועיצוב) (CCAD) החל משנת 1891, ובבית הספר "ליגת הסטודנטים לאמנות של ניו יורק" (האגודה האמריקאית לאמנויות יפות) במלגה אצל הצייר האמריקני ויליאם מריט צ'ייס. שם למדה רישום דמות אצל האמן האמריקאי קניון קוקס. בשנת 1894 היא נסעה לאירופה ונשארה שם עד 1900, בשנת 1903 למדה באקדמיית קולרוסי בפריז, לאחר מכן נסעה רבות בארצות הברית, מרוקו, מצרים ומחוצה לה. במשך שנים לימדה בבית הספר לאמנות בקולומבוס, ופרשה ב-1948.
220px|ממוזער|ימין|אליס שיל, אם פורטוריקנית ובנה, 1916
אליס שיל זכתה במדליית הזהב בתערוכת צבעי המים השנתית ב-1915 באקדמיה לאמנויות היפות בפנסילבניה (PAFA), יחד עם כיבודים רבים אחרים במהלך חייה. באותה שנה היא הציגה ציורים בניו יורק לצד יצירות של הלן ווטסון פלפס, אדלייד דמינג ואמה למפרט קופר.

שיל ביקרה בסנטה פה, ניו מקסיקו בפעם הראשונה בקיץ 1919, חזרה בקיץ שלאחר מכן וחזרה שוב ב-1926. היא המשיכה לבקר באופן ספורדי למהלך שנות ה-30. ב-1920 היא הציגה תערוכת יחיד של חמישה עשר ציורי צבעי מים במוזיאון ניו מקסיקו לאמנות. מאוחר יותר באותה שנה, היא הציגה בתערוכת הפייסטה השנתית של אותו מוזיאון.

ניתן למצוא את עבודותיה באוספים הקבועים של מוזיאון קנטון לאמנות, מוזיאון קולומבוס לאמנות (CMA), מוזיאון אל פאסו לאמנות (EPMA), מוזיאון אינדיאנפוליס לאמנות (IMA), אוניברסיטת המדינה של אוהיו (OSU), האקדמיה לאמנויות היפות בפנסילבניה, מועדון האמנות של פילדלפיה ומוזיאוני האמנויות היפות של סן פרנסיסקו (FAMSF).

שיל נקברה בבית הקברות גרין לאן, קולומבוס, אוהיו.

## קישורים חיצוניים

* 
*  

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:ציירות אמריקאיות
קטגוריה:ציירים אמריקאים
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1955
קטגוריה:אמריקאים שנפטרו ב-1955
מובי: מוזיאוני בת ים

**מובי: מוזיאוני בת ים** הוא מערך של שלושה מוזיאונים הפועלים בבת ים: מוזיאון בת ים לאמנות המוקדש לאמנות עכשווית, בית ריבק ובית שלום אש.

אוצרת המערך היא הילה כהן־שניידרמן, ועופרי עומר מנהלת אותו. מערך קהילה וחינוך במוזיאונים פועל לקרב ולהנגיש את עולם האמנות למגוון רחב של קהלים.

## מוזיאון בת ים לאמנות

המוזיאון מציג תערוכות מתחלפות של אמנות עכשווית, הכוללות אמנים ישראלים ובינלאומיים, וכן עבודות מאוסף המוזיאון ויצירה אמנותית של אמנים מקומיים. אוסף המוזיאון כולל עבודות אמנות עכשווית לצד אמנות מודרנית של אמנים בהם לאה ניקל, דוד נתון, אהרון גלעדי ועוד.

## בית ריבק
ביתו של אמן האוונגארד היהודי יששכר בר ריבק מכיל את האוסף הגדול ביותר של עבודותיו, ומאכלס גם את אוסף הקבע של מוזיאון מובי. הבית נבנה עבור אלמנתו, שהוזמנה על ידי ראש העיר הראשון דוד בן ארי להתגורר בבת ים והביאה עמה את אוסף יצירותיו וכן יצירות אמנות נוספות אותן תרמה למוזיאון. לאחר פטירתה האוסף נזנח ואוחסן בתנאים לא מותאמים למשך כחמישים שנה. שניידרמן פעלה לשיקום מקיף של האוסף, הכולל כ־100 עבודות, בהן ציורי שמן, רישומים ופסלי קרמיקה. העבודות משלבות תקופות שונות של בפעילותו של ריבק, מאוונגרד לחיי העיירה היהודית.

המקום משמש גם לפעילויות חינוך וקהילה. במקום מתקיימים חוגי אמנות לילדים, סדנאות, פעילויות המלוות את התערוכות המתחלפות במוזיאון בת ים לאמנות ועוד. בנוסף מארח המבנה יוזמות ושיתופי פעולה מקומיים.

## בית שלום אש

משמש מרכז תרבות ומכיל אוספים מעיזבונו של הסופר והמחזאי האידי שלום אש, הכוללים ספרים עתיקים, כתבי יד, פרטי יודאיקה ועבודות של אמנים מודרניים. מרבית הציורים ניתנו לאש על ידי מכרים בהם מארק שאגאל (1985-1887), מואיז קיסלינג ואמדיאו מודיליאני. הבית נבנה עבור אש ורעייתו והם התגוררו בו מ-1955 למשך כשנתיים, עד לפטירתו במפתיע.

במשך שנים נערכו בבית אירועי ספרות ותרבות. בשנת 2009 עבר הבית שימור אדריכלי.

החל בשנת 2020 מארח בית שלום אש תוכנית שהות לכותבים וליוצרים שעוסקים באמנות, בטקסט ובקשרים שביניהם, ומפרסם בלוג המלווה את המתארחים בבית ומאפשר להם לתעד את תהליך עבודתם.

## קישורים חיצוניים

## הערות שוליים

קטגוריה:בת ים: מוזיאונים
קטגוריה:ישראל: מוזיאונים לאמנות
קטגוריה:אמנות עכשווית
יחייה בן הראש

**הרב יחייה בן הראש** (נקרא גם **הרב יחייא בן הרוש**) (כ"א אב ה'תרע"ג, 24 באוגוסט 1913 – י"ט אדר א' ה'תש"ס, 25 בפברואר 2000) היה דיין ומורה צדק בעיר הנמל קניטרא שבמרוקו, ברבאט בירת מרוקו, ובקזבלנקה.

## קורותיו
נולד בכפר תינדד שבמחוז תפילאלת שבמרוקו, לחנה ולרבי יוסף בן הראש, מחבר ספר הדרושים 'גביע יוסף' והחידושים 'אהל יוסף'. אביו היה רב ומורה צדק בעיר פריקלא. למד אצל רבי מכלוף אבוחצירא וכן אצל רבי רפאל ברוך טולידאנו, שלימים התמנה לרבה של מקנאס. נשא לאישה את ביתו של רבי אברהם דוד ריווח מחבר השו"ת 'ויען אברהם'. התכתב עם רבנים רבים במרוקו ומחוצה לה, כגון רבי מנחם מנדל שניאורסון מלובביץ', הבבא סאלי, הרב חיים דוד סירירו, הרב שלום משאש, הרב יהושע מאמאן, ועוד רבים.

התמנה יחד עם הרב ידידיה מונסוניגו לדיין מטעם מלך מרוקו מוחמד החמישי.

השתתף במשך מספר שנים בכינוס השנתי של מועצת הרבנים במרוקו שהתקיים ברבאט. עמד בקשר ידידות וקשר מכתבים ענף עם הרב שלום משאש, ששימש כרבה של קזבלנקה ובהמשך רבה של מרוקו כולה.

### השקפתו הציונית
תמך במפעל הציונות, וראה בהרצל - "נביא אמת" ובדוד בן-גוריון וחיים ויצמן - "מושיעים". להשקפתו, אף שאלו לא היו דתיים, הם צדיקים גדולים בזכות פעילותם הכללית להצלת וכבוד ישראל. כשהתבקש לארגן תרומות ל'נטורי קרתא' - סירב בתוקף וכינה אותם: "כופרים בהשגחת ה' ברוך הוא אשר גאלנו והסיר חרפת העמים מעלינו".

## גיוריו
הרב יחייה נודע בגישתו המקילה בעניין קבלת המצוות בגיור, ולצד דרישתו מהגר לקבל עליו את מצוות התורה, לא נמנע מלגייר אף אם להערכתו הגר לא יקפיד על שמירת המצוות כראוי. תחת סמכותו כדיין בבית הדין לגיור בקניטרא התגיירו מאות גרים ("גיורי קניטרא"). עם הזמן היווה כתובת לגיור עבור רבים מחכמי מרוקו ומחוצה לה, שהיו רגילים לשלוח לו בקשות לגייר לעיתים תכופות. בין הרבנים השולחים נמנים: הרב שלום משאש, הרב ידידיה מונסונייגו, הרב אברהם עשור, והרב אלעזר מור יוסף.

רבני צרפת לא ראו בעין יפה את גישתו המקילה בגיור, ומעת לעת הטילו ספק ופקפוק בכשרות גיוריו. לעומת זאת, הרבנות הראשית לישראל ובית הדין בארץ ישראל קיבלו ללא כל ספק את מעשי בית הדין בראשות הרב בן הראש.

גם הרב שלמה בן שבת, שבעברו היה רב במרוקו ובהמשך כיהן כרבה של ברצלונה, קבל על גיוריו בפני הראשון לציון הרב מרדכי אליהו. הרב אליהו הורה לו להתמקד בגיור הבאים אליו מארצו, ולמשוך ידיו מלגייר נוכרים הבאים אליו מארצות אחרות, כדי שלא תיראה התורה כשתי תורות.

## לקריאה נוספת
* הרב חיים אמסלם, **ספר ריח ניחוח**, תולדות חייו ומשנתו של הרב יחייא בן הראש. ירושלים ה'תשע"ה.

## הערות שוליים

קטגוריה:מרוקו: רבנים
קטגוריה:רבאט: רבנים
קטגוריה:קזבלנקה: רבנים
קטגוריה:ילידי 1913
קטגוריה:נפטרים ב-2000
אלכסנדר המילטון-גורדון (1859–1939)

לוטננט גנרל **סר אלכסנדר המילטון-גורדון** KCB (באנגלית: **Alexander Hamilton-Gordon**; 6 ביולי 1859 - 13 בפברואר 1939) היה גנרל בריטי במהלך מלחמת העולם הראשונה.

## ביוגרפיה
### ראשית חייו
המילטון-גורדון היה אחד מעשרת ילדיהם של הגנרל סר אלכסנדר המילטון-גורדון, KCB וקרוליין הרשל. סבו מצד אביו היה ג'ורג' המילטון-גורדון, הרוזן הרביעי של אברדין, ראש ממשלת בריטניה מ-1852 עד 1855. סבו מצד אמו היה ג'ון הרשל.

### קריירה צבאית
המילטון-גורדון למד בווינצ'סטר קולג', ולאחר מכן הצטרף כקצין לרגימנט הארטילריה המלכותי בשנת 1880. שירותו הצבאי הראשון היה במלחמה אנגלו-אפגנית השנייה ב-1880. המילטון-גורדון שירת מאוחר יותר במלחמת הבורים והשתתף בפעולות בליידיסמית', ספיון קופ, ואל קרנץ וטוגלה הייטס. הוא הפך לקצין המודיעין בדרום אפריקה בתחילת 1901. כשחזר לממלכה המאוחדת, הוא הפך לזמן קצר למדריך בבית הספר לתותחנים לפני שמונה לצין אג"ם באלדרשוט באוקטובר 1901.

בשנת 1910, הוא קיבל תפקיד כמנהל המבצעים הצבאיים ההודו, שם שירת עד 1914, אז הפך למפקד העליון של פיקוד אלדרשוט. בשנת 1916, הוא קיבל את הפיקוד על הקורפוס התשיעי, עמו לחם בקרב מסין ובקרב השלישי על האן. הוא סיים את תפקידו ב-1918 ופרש מהצבא ב-1920, וב-13 בפברואר 1939 מת והוא בן 80 שנים.

## משפחתו
ב-1888 הוא נישא לאיזבל ניומארך, ממנה נולדו לו שלושה ילדים. 

## הערות שוליים

קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:בריטים שנולדו ב-1859
קטגוריה:בריטים שנפטרו ב-1939
דיוויזיית המילואים ה-36 (האימפריה הגרמנית)

**דיוויזיית המילואים ה-36** (בגרמנית: **36. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועדה להוות יחידת גיבוי לדיוויזיה ה-36. כמפקדה הראשון מונה קורט קרוגר, והיחידות בה היו פחות איכותיות מאשר בקורפוסים הסדירים. הדיוויזיה נערכה בחזית המזרחית כחלק מקורפוס המילואים ה-1 במסגרת הארמייה השמינית בפיקוד מקסימיליאן פון פריטוויץ. ב-20 באוגוסט 1914 לחמה הדיוויזיה באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך היא לחמה בקרב טננברג, ובנובמבר 1914 היא לחמה כחלק מהארמייה התשיעית במהלך הקרב על הוויסלה. הדיוויזיה השתתפה במתקפת גורליצה-טרנוב, ולאחר מכן נותרה עד ספטמבר 1916 באזור הבלטי. לאחר מכן הועברה הדיוויזיה לגליציה, ובמאי 1917 היא הועברה לחזית המערבית. באביב 1918 השתתפה הדיוויזיה בקרב איפר הרביעי, ולאחר מכן לחמה נגד מתקפת מאה הימים של בעלות הברית, ועם סיום המלחמה פורקה הדיוויזיה.

## מפקדים
* קורט קרוגר (2 באוגוסט 1914 – 27 בדצמבר 1916)
* ארנד פון לייפציג (28 בדצמבר 1916 – 28 בינואר 1918)
* פרנץ פון רנצאו (29 בינואר 1918 - 21 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

36
36
Atlas Falls

"**Atlas Falls**" (בעברית: "**[[אטלס (מיתולוגיה)|אטלס]] ייפול**") הוא סינגל של להקת הרוק האמריקאית שיינדאון. השיר הוקלט במקור עבור האלבום "*[[Amaryllis]]*" שיצא בשנת 2012, אך לא נכנס לאלבום בסופו של דבר ויצא לאור לראשונה רק בשנת 2020 במסגרת מאמץ של הלהקה לגייס כספים לטובת המלחמה במגפת הקורונה. בהמשך יצא הסינגל למכירה באופן רגיל, מבלי שיהיה משויך לאלבום כלשהו, ובחודש אוגוסט באותה שנה הגיע לפסגת מצעד הרוק המיינסטרימי של המגזין בילבורד והפך בכך לסינגל ה-16 של הלהקה שמגיע למקום הראשון, הישג חסר תקדים לאמן מאז שהמצעד נוצר בשנת 1981.

## רקע
השיר נכתב והוקלט עבור אלבום האולפן הרביעי של הלהקה, "*Amaryllis*" משנת 2012. האלבום אמנם לא עבר את הסינון הסופי של השירים שנכנסו לאלבום, אך הסולן ברנט סמית ציין שתמיד ציפה שהשיר יצא בשלב מסוים, וציין שהשיר היה לו חשוב מאוד. הלהקה החליטה להוציא את השיר ב-24 במרץ 2020 כחלק מתוכנית לגיוס כספים במטרה לתמוך במאמצים למלחמה נגד מגפת הקורונה. הלהקה הכריזה שמבחינתה המיזם הוכתר בהצלחה, לאחר שמכירות השיר, שנמכר במארז עם חולצת טי, גייסו למעלה מ-300,000 דולר תוך חודשיים. ב-22 במאי הוציאה הלהקה את השיר לציבור הרחב לרכישה וסטרימינג כסינגל רשמי שלא משויך לאלבום (עד אז השיר היה זמין רק למי שרכשו אותו במסגרת מבצע גיוס התרומות). נוסף על כך, יצא גם וידאו קליפ שילווה את השיר. בחודש אוגוסט 2020 הגיע השיר לראש מצעד שירי הרוק המיינסטרימי של מגזין "בילבורד". השיר היה ה-16 של שיינדאון שהגיע לראש המצעד, מה שהפך את שיינדאון ללהקה שהכניסה את מספר הסינגלים הגדול ביותר לראש המצעד בכ-40 שנות קיומו. עד אז הייתה הלהקה במקום הראשון יחד עם להקת ת'רי דייז גרייס.

## סגנון ולחן
פרייזר לורי מהמגזין "Classic Rock" כתב עבור האתר "Louder Sound" שמדובר בשיר רוק מרומם. כריס דוויל מ-"Stereogum" תיאר אותו כ"מעורר השראה" וכ"בלדת רוק עם קצוות אלקטרוניים של תקופת מגפת הקורונה, שנושאת מסר של עמידה אל מול מצב קשה". אף על פי שהשיר נכתב זמן רב לפני המגפה, החליטה הלהקה לשחרר אותו מאחר שסברה שהמסר המרומם שלו הוא כזה שאפשר להתחבר אליו, וכזה שהם רוצים לחלוק ולהעביר במהלך המגפה.

## משתתפים
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

## מיקומי שיא

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2020
קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
ימיקאני צ'סטר

**ימיקאני צ'סטר** (נולד ב-20 בדצמבר 1994) הוא כדורגלן מלאווי המשחק בעמדת הקיצוני בנבחרת מלאווי.

## קריירה בינלאומית
ב-6 בספטמבר 2015, צ'סטר ערך את הופעת הבכורה שלו במדים הלאומיים של נבחרת מלאווי בתיקו 2–2 מול נבחרת סווזילנד במסגרת מוקדמות גביע אפריקה לאומות 2017.

## קישורים חיצוניים

קטגוריה:כדורגלנים מלאווים
קטגוריה:חלוצי כדורגל מלאווים
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:ספורטאים זרים בצ'כיה
קטגוריה:ספורטאים זרים בארצות הברית
קטגוריה:מלאווים שנולדו ב-1994
סנאי פרבו

**סנאי פרבו** (שם מדעי: *Callosciurus prevostii*) הוא מין של מכרסם ממשפחת הסנאיים ותת־המשפחה סנאים יפים. הוא חי בדרום-מזרח אסיה בחצי האי המלאי, סומטרה ובורנאו, והועבר על ידי האדם גם לאי סולאווסי. הוא נקרא על שמו של הגאולוג הצרפתי .

## מאפיינים
אורכו של הסנאי ללא הזנב 20 עד 27 סנטימטרים, ומשקלו 250 עד 500 גרמים. הוא בעל פרווה בצבע שחור, ירכיים ולחיים בצבע לבן ורגליים בצבע אדום. הסנאי שוכן עצים ביערות הגשם של דרום-מזרח אסיה וניזון בעיקר מפירות עץ הדוריאן, אגוזים, זרעים, ניצנים, פרחים אך גם מחרקים וביצים.

לאחר היריון שאורכו עד שלושה שבועות נולדים 1 עד 3 צאצאים. הטורפים העיקריים של הסנאי הם עופות דורסים, נחשים וחתוליים. הסנאי נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיפגע מבירוא יערות וציד.
## גלריה

קובץ:Contributions to the natural history of Labuan, and the adjacent coasts of Borneo (6194994854).jpg|ציור משנת 1855
קובץ:Prevost's Squirrel (Callosciurus prevostii pluto) (8082915325).jpg
קובץ:Prevost's Squirrel (14157558424).jpg
קובץ:Callosciurus prevostii, the Tricolor Squirrel. (12616231455).jpg


## קישורים חיצוניים

## הערות שוליים

קטגוריה:בעלי חיים שתוארו ב-1822
קטגוריה:טקסונים שתוארו בידי אנסלם גאייטאן דמארה
קטגוריה:סנאים יפים
קטגוריה:בורנאו: יונקים
קטגוריה:סומטרה: יונקים
קטגוריה:יונקים ביערות הגשם של דרום-מזרח אסיה
דודו אוטמזגין

**דודו אוטמזגין** (נולד ב-28 בפברואר 1971) הוא מגדנאי ישראלי, בעל רשת קונדיטוריות הנושאת את שמו ולה 15 סניפים בישראל.

## קורות חיים
דודו אוטמזגין נולד בקריית מוצקין לדניס (דינה) וארמונד שעלו לישראל ממרוקו אח בכור לשתי אחיות. בילדותו, התגורר בקריית ים ובתיכון למד טכנאות שיניים. בגיל 21, לאחר שירותו הצבאי, החל לעבוד במאפייה.

את תחילת לימודיו הקולינריים עשה בבית הספר לבישול "תדמור" שבהרצליה. לאחר כשנת לימודים, עבר ללמוד בפריז, בבית הספר Ecole Lenôtre, Bellout conseil ובבית הספר Ferrandi .

המשיך ללמוד אצל Dobos C. József בהונגריה, Pierre Hermé ו-Le Cordon Bleu (קורדון בלו) בצרפת, וב- Callebaut, Chocolate-Academy בבלגיה.

במקביל ללימודיו, יעץ בענייני קונדיטוריה, וניהל מדור קבוע במקומון "הד הקריות" בנושא אפיית עוגות.

בשנת 1998 פתח בקריית מוצקין את הקונדיטוריה הראשונה שנקראה על שמו, "דודו אוטמזגין". מאז הפכה לרשת ארצית, תחת חברת "דודו אוטמזגין פטיסרי בע"מ", אשר בראשית שנות ה-20 של המאה ה-21 מונה 15 סניפים ברחבי ישראל.

בשנת 2005 זכה בתואר "אלוף ישראל בעוגות שמרים", מטעם איגוד השפים והטבחים הישראלי.

מוצרים בולטים שפיתח והמציא הם סופגנייה המצופה זהב 24 קרט.

בשנת 2020 פיתח עבור "עלית", תחת המותג "פסק זמן פטיסרי" - סדרת שוקולדים פטיסרי בשמונה טעמים שונים, הנושאים את שמו וחתימתו.

אוטמזגין נשוי לתלמה ולהם שני בנים ובת.

מתגורר בקריית מוצקין.

## ספרים
אוטמזגין חיבר שלושה ספרים:
* "אמנות הפטיסרי", 2001
* בשנת 2013 הוציא לאור עם חברים את הספר "התחלות מתוקות" שכל ההכנסות ממנו היו מיועדות לנוער בסיכון
* "Inspiration - patisserie design", 2017

## קישורים חיצוניים

* 
* 
* 
* קטעי וידאו: אומנות הפטיסרי עם דודו אוטמזגין, ב-ynet
* 

## הערות שוליים

קטגוריה:מגדנאים ישראלים
קטגוריה:שפים ישראלים
קטגוריה:מחברי ספרי בישול ישראלים
קטגוריה:קריית מוצקין: אישים
קטגוריה:אישים ממוצא יהודי-מרוקאי
קטגוריה:טכנאי שיניים
קטגוריה:ישראלים שנולדו ב-1971
איימן ברקוק

**איימן ברקוק** (בערבית: **أيمن برقوق**; נולד ב-21 במאי 1998) הוא כדורגלן גרמני-מרוקאי המשחק בעמדת הקשר בשאלקה 04 ובנבחרת מרוקו.

## קריירת מועדונים

ב-20 באוקטובר 2016, ברקוק, שייצג בקבוצת הנוער של איינטרכט פרנקפורט, חתם על חוזה מקצועי ראשון בקבוצה הבוגרת. ב-20 בנובמבר, הוא רשם את הופעת הבכורה שלו בבונדסליגה, כשנכנס כמחליף בדקה ה-75 למיאט גאצ'ינוביץ' במשחק החוץ מול ורדר ברמן. ברקוק העניק לקבוצתו את השער המכריע בדקה האחרונה של המשחק, כאשר המשחק הסתיים בניצחון 1–2.

בשנת 2017 הוא זכה במדליית כסף על שם פריץ ולטר לכדורגלנים בגיל 19 (מדליית זהב הוענקה לסליח אוזג'אן).

ב-19 במאי 2018, ברקוק הצטרף בהשאלה לשנתיים לעולה החדשה לליגה, פורטונה דיסלדורף. לאחר מכן, חזר ברקוק לפרנקפורט.

בקיץ  ברקוק חתם במיינץ 05. בינואר 2024 הושאל להרטה ברלין. בפברואר 2025 הושאל לשאלקה 04.

## קריירה בינלאומית

ב-9 באוקטובר 2020, הוא רשם את הופעת הבכורה שלו במדים הלאומיים של נבחרת מרוקו בניצחון 1–3 על נבחרת סנגל במסגרת משחק ידידות. שערו הראשון בנבחרת הגיע ב-9 באוקטובר 2021 בניצחון החוץ 0–3 על נבחרת גינאה ביסאו במסגרת מוקדמות מונדיאל 2022.

## תארים
### קבוצתיים
;איינטרכט פרנקפורט
* הגביע הגרמני: 2017/18
* הליגה האירופית: 2021/2022

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים מרוקאים
קטגוריה:קשרי כדורגל גרמנים
קטגוריה:קשרי כדורגל מרוקאים
קטגוריה:פרנקפורט: כדורגלנים
קטגוריה:כדורגלני איינטרכט פרנקפורט
קטגוריה:כדורגלני פורטונה דיסלדורף
קטגוריה:כדורגלני מיינץ 05
קטגוריה:כדורגלני הרטה ברלין
קטגוריה:כדורגלני שאלקה 04
קטגוריה:כדורגלני נבחרת מרוקו
קטגוריה:מרוקאים שנולדו ב-1998
קטגוריה:גרמנים שנולדו ב-1998
Amaryllis

***Amaryllis*** (בתרגום לעברית: **[[אמריליס יפהפה|אמריליס]]**) הוא אלבום האולפן הרביעי של להקת הרוק האמריקאית שיינדאון. האלבום הוכרז ב-3 בינואר 2012, עם צאת הסינגל "Bully", ויצא לאור ב-27 במרץ. הקליפ לשיר "Unity" יצא ב-12 במרץ. יחד עם האלבום יצא גם ספר אלקטרוני בשם "For Your Sake: Inside the Making of Amaryllis", המתאר את תהליך היצירה של האלבום.

האלבום הוקלט באולפני Lightning Sound, אולפני Ocean Way Recording, אולפני No Excuses ואולפני Capitol Studios, והופק על ידי רוב קוואלו, שהפיק גם את אלבומם הקודם, *[[The Sound of Madness]]*. האלבום הופץ בארצות הברית על ידי אטלנטיק רקורדס, וביתר העולם על ידי Roadrunner Records.

ברנט סמית, סולן הלהקה, סיפר: השיר "Adrenaline" שימש כנעימה הרשמית של טורניר "Extreme Rules" של ה-WWE בשנת 2012. הסינגל השני, "Unity", יצא ב-15 במאי. הסינגל השלישי מהאלבום, "Enemies", שימש כנעימת הפתיחה של תוכנית הספורט "WWE Raw" מה-25 ביולי 2016 ועד ל-22 בינואר 2018.

באוקטובר 2014 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו ממנו חצי מיליון עותקים.

## רצועות
השירים נכתבו על ידי ברנט סמית ודייב באסט, למעט במקרים שבהם צוין אחרת.

שיר נוסף בשם "The Underground" לא יצא מעולם, אף על פי שחברי הלהקה ניגנו קטע ממנו בראיון לקראת צאת האלבום.

בשנת 2020 הודיעה הלהקה שהשיר "Atlas Falls" שהוקלט עבור האלבום אך מעולם לא יצא, יצא בעסקת חבילה יחד עם חולצת טי המבוססת עליו, שניהם יחד בעלות של 50 דולר, כשכל ההכנסות ייתרמו למען המלחמה במגפת הקורונה.

## משתתפים
;שיינדאון
* ברנט סמית – סולן
* זק מאיירס – גיטרה, קולות רקע
* ברי קרץ' – תופים, קולות רקע בשיר "Adrenaline"
* אריק בס – בס, קולות רקע, הפקה נוספת

## מיקומי שיא

## קישורים חיצוניים

## הערות שוליים

קטגוריה:אלבומי שיינדאון
קטגוריה:אלבומים באנגלית
קטגוריה:אלבומי חברת אטלנטיק רקורדס
אלכסנדר המילטון-גורדון (1817–1890)

גנרל **סר אלכסנדר המילטון-גורדון** KCB (באנגלית: **Alexander Hamilton-Gordon**; 11 בדצמבר 1817 - 18 במאי 1890), היה חייל סקוטי ופוליטיקאי מטעם המפלגה הליברלית.

## קריירה צבאית
המילטון-גורדון היה בנו השני של ראש הממשלה ג'ורג' המילטון-גורדון, הרוזן הרביעי של אברדין, מנישואיו השניים להרייט, בתו של ג'ון דאגלס. ארתור המילטון-גורדון, ברון סטנמור הראשון, היה אחיו הצעיר. הוא שירת בצבא הבריטי ונלחם בקרב בלקלווה באוקטובר 1854 במהלך מלחמת קרים.  בינואר 1872 הוא מונה למפקד המחוז המזרחי. 

מלבד הקריירה הצבאית שלו הוא גם היה איש כבוד למלכה ויקטוריה וישב כחבר פרלמנט עבור אברדנשייר מזרח בין 1875 ל-1885. 

המילטון-גורדון התחתן עם קרוליין אמיליה מרי, בתו של סר ג'ון הרשל, הברונט הראשון, ב-1852. נולדו להם חמישה בנים וארבע בנות. גם בנו הבכור אלכסנדר הפך לחייל מצליח. המילטון-גורדון מת במאי 1890, בגיל 72. ליידי המילטון-גורדון חיה אחריו 19 שנים ומתה בינואר 1909. 

## הערות שוליים

קטגוריה:ילדי ראשי ממשלת בריטניה
קטגוריה:חברי הפרלמנט של הממלכה המאוחדת (1880–1885)
קטגוריה:חברי הפרלמנט של הממלכה המאוחדת (1874–1880)
קטגוריה:מסדר האמבט: אבירים וגבירות מפקדים
קטגוריה:גנרלים בריטים
קטגוריה:אנשי צבא בריטים במלחמת קרים
קטגוריה:בריטים שנולדו ב-1817
קטגוריה:בריטים שנפטרו ב-1890
טאריק טיסודאלי

**טאריק טיסודאלי** (נולד ב-2 באפריל 1993) הוא כדורגלן מרוקאי המשחק בעמדת הקיצוני בקאורקפן ובנבחרת מרוקו. טיסודאלי אשר נולד בהולנד, בחר לייצג את נבחרת מרוקו עקב מוצאו.

## קריירת מועדונים

## קריירה בינלאומית
לאחר שייצג את הנבחרת הלאומית עד גיל 23, הוא זומן לסגל נבחרת מרוקו הבוגרת לקראת טורניר גביע אפריקה לאומות 2021. ב-10 בינואר 2022, הוא רשם את הופעת הבכורה שלו במדים הלאומיים במשחק הראשון של נבחרתו בטורניר זה נגד נבחרת גאנה, כאשר נכנס כמחליף בדקה ה-78 לעמראן לוזא; משחק שהסתיים בניצחון 0–1 לטובת אריות האטלס.

נכלל בסגל נבחרת מרוקו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:אמסטרדם: כדורגלנים
קטגוריה:כדורגלני טלסטאר ספורטקלאב
קטגוריה:כדורגלני לה האבר
קטגוריה:כדורגלני קמבור
קטגוריה:כדורגלני פנלו
קטגוריה:כדורגלני דה חראפסחאפ
קטגוריה:כדורגלני גנט
קטגוריה:כדורגלני נבחרת מרוקו
קטגוריה:הולנדים ממוצא מרוקאי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בבלגיה
קטגוריה:ספורטאים מרוקאים בצרפת
קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:מרוקאים שנולדו ב-1993
קטגוריה:הולנדים שנולדו ב-1993
סלים בן בוינה

**סלים בן בוינה** (נולד ב-19 ביולי 1991) הוא כדורגלן קומורו המשחק בעמדת השוער במרטיג מהליגה הצרפתית הרביעית ובנבחרת קומורו.

## קריירת מועדונים

מאז שהחל לשחק כדורגל, בן בוינה היה שוער בקבוצות כמו מונטרדון בונוויין, גרדאן, אתלטיקו מרסיי ומרטיג מהליגות הנמוכות של צרפת.

## קריירה בין-לאומית

ב-13 ביוני 2015, בן בוינה רשם את הופעת הבכורה שלו במדים הלאומיים של נבחרת קומורו בהפסד 2–0 לנבחרת בורקינה פאסו במסגרת מוקדמות גביע אפריקה לאומות 2017.

## קישורים חיצוניים

קטגוריה:כדורגלנים קומורים
קטגוריה:שוערי כדורגל קומורים
קטגוריה:כדורגלני מרטיג
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:קומורים שנולדו ב-1991
אמיר קופי

**אמיר קופי** (באנגלית: **Amir Coffey**; נולד ב-17 ביוני 1997) הוא כדורסלן אמריקאי המשחק בקבוצת לוס אנג'לס קליפרס ב-NBA.

## קריירה בתיכון
קופי שיחק בתיכון הופקינס במיננטוקה, מינסוטה, ובמהלך שנתו האחרונה זכה בתואר "מר כדורסל של מינסוטה" ובתואר שחקן השנה במינסוטה מטעם Associated Press. בעונה זו (2015-16) רשם 19.9 נקודות בממוצע למשחק. לפי דירוג ESPN, הוא דורג במקום ה-32 בטופ 100 של מחזור השחקנים 2016, ובספטמבר 2015 הודיע על כוונתו לשחק במכללת מינסוטה. 

## קריירת מכללות
במינסוטה קיבל תפקיד חשוב בקבוצה כבר מהשלב הראשון, ובעונתו מהראשונה היה הקלע השני בטיבו בקבוצתו עם 12.2 נקודות למשחק, והמוסר השני בטיבו בקבוצה עם 3.1 אסיסטים למשחק. הוא אף נכלל בקבוצת האול-פרשמן של הביג-טן קונפרנס. בשנתו השלישית, נבחר לחמישיית העונה השלישית של הביג-טן. 

## קריירה מקצועית
לאחר שלא נבחר בדראפט 2019 של ה-NBA, חתם קופי על חוזה דו-כיווני בקבוצת לוס אנג'לס קליפרס. ב-27 בספטמבר 2021 חתם על חוזה דו-כיווני חדש בקבוצה. בעונת  החל לקבל הזדמנות משמעותית יותר בסגל ומספר דקות המשחק שלו עלה מ-9 דקות לערך בעונותיו הקודמות ל-22 דקות בממוצע, כשהוא פותח בחמישייה בכמחצית מהמשחקים.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## חיים אישיים
אביו ריצ'רד קופי היה שחקן כדורסל אף הוא, ששיחק במכללת מינסוטה ולאחר מכן ב-NBA (52 משחקים במינסוטה טימברוולבס בעונת ), בליגה הסינית, בליגה הטורקית ובליגה הספרדית.

אחותו, ניה קופי, שיחקה כדורסל באוניברסיטת נורת'ווסטרן. בשנת 2017 נבחרה במקום החמישי בדראפט ה-WNBA על ידי סן אנטוניו סטארס.

## קישורים חיצוניים

* ביוגרפיה באתר מינסוטה גולדן גופרס

## הערות שוליים

קטגוריה:אמריקאים ילידי מינסוטה
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת מינסוטה
קטגוריה:כדורסלני לוס אנג'לס קליפרס
קטגוריה:מינסוטה: כדורסלנים
קטגוריה:כדורסלני אגווה קליינטה קליפרס
קטגוריה:אמריקאים שנולדו ב-1997
דיוויזיית המילואים ה-17 (האימפריה הגרמנית)

**דיוויזיית המילואים ה-17** (בגרמנית: **17. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-9 בפיקוד מקס פון בהן, אשר בתורו נערך בחזית המערבית כחלק מהארמייה הראשונה בפיקוד אלכסנדר פון קלוק. הדיוויזיה השתתפה בפלישה הגרמנית לבלגיה, שם שהתה בשבועות הראשונים של המערכה, ולאחר מכן השתתפה בקרב על האן. לאחר מכן לחמה הדיוויזיה בפלנדריה ובארטואה, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

## מפקדים
* גוסטב וגנר (2 באוגוסט 1914–21 בספטמבר 1914)
* ריכרד פון קראוול (28 בינואר 1915–22 בנובמבר 1914)
* מקס פון שווארטה (23 בנובמבר 1917–13 בפברואר 1915)
* ארנסט פון הפנר (14 בפברואר 1915 - 29 ביוני 1915)
* ארנסט פון צייטן (30 ביוני 1915 - 12 באפריל 1916)
* הוגו פון פרייטאג-לורינגהובן (13 באפריל 1916 - 19 בדצמבר 1916)
* ארנסט פון רויטרס (20 בדצמבר 1916 - 14 באפריל 1917)
* אלברט פון מוטיוס (15 באפריל 1917 - 9 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

17
17
פראצי אדווחוב

**פראצי אדווחוב** (ברומנית: **Frații Advahov**; מילולית: האחים אדווחוב) הוא הרכב מוזיקלי מולדובי המורכב מוויטלי אדווחוב ווסיל אדווחוב.

## קריירה
ויטלי ווסיל ניגנו בתזמורת כשעוד היו בבית הספר והשתתפו בתחרויות מוזיקה. לאחר התיכון, השניים הלכו לאקדמיה למוזיקה, תיאטרון ואמנויות  בקישינב והם למדו לנגן על אקורדיון וכינור. הם הקימו את הלהקה ב-2003.

התזמורת זכתה לתהילה לאומית ושני האחים זכו בתואר "Maeștri în Artă" על ידי הנשיא ולדימיר וורונין ב-2007 - ואחריו ב-2016 הנשיא ניקולאיה טימופטי עם הפרס "Ștefan cel Mare" בקטגוריית אמן העם.

ב-29 בינואר 2022, הם נבחרו, יחד עם זדוב שי זדוב, לייצג את מולדובה באירוויזיון 2022 בטורינו, איטליה, עם השיר "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

## קישורים חיצוניים

## הערות שוליים

קטגוריה:להקות פולק
קטגוריה:נציגי מולדובה באירוויזיון
קטגוריה:משתתפי אירוויזיון 2022
Bonfire

"**Bonfire**" הוא סינגל של הדי ג'יי והמפיק המוזיקלי הגרמני, פליקס ין, בשיתוף הזמרת הפינית, אלמה. השיר, שיצא על ידי חברות התקליטים L'Agentur ווירג'ין רקורדס, ב-15 ביולי 2016, נכלל באלבומו הראשון של ין, *I*. השיר נכתב על ידי פליקס ין, אלמה, ג'וסף ולטר ופסקל ריינהארט, והופק על ידי פליקס ין והיטימפולס.

נכון לפברואר 2022, השיר הושמע למעלה מ-134 מיליון פעמים בספוטיפיי.

## וידאו קליפ
הווידאו קליפ של הסינגל יצא בערוץ היוטיוב של פליקס ין ב-18 באוגוסט 2016. נכון לפברואר 2022, הווידאו קליפ נצפה למעלה מ-35 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פליקס ין
קטגוריה:שירים באנגלית
הדיוויזיה ה-214 (האימפריה הגרמנית)

**הדיוויזיה ה-214** (בגרמנית: **214. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-6 בספטמבר 1916 בחזית המערבית ולחמה במהלך הקרב על הסום. בשנת 1917 לחמה הדיוויזיה ב, קרב איפר השלישי וקרב קמברה, ובשנת 1918 היא לחמה במתקפת האביב הגרמנית ובמתקפת מאה הימים עד סוף המלחמה, וב-12 בפברואר 1919 פורקה הדיוויזיה.

## מפקדים
* קרל מילר (6 בספטמבר 1916 - 24 באוקטובר 1916)
* ריכרד פון בראוכיטש (25 באוקטובר 1916 - 19 בינואר 1918)
* גאורג מארקר (20 בינואר 1918 - 12 בפברואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


214
214